

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ: 238/10-02-01/2-20-53

Ivanić-Grad, 22. prosinac 2020.

**GRADSKO VIJEĆE GRADA IVANIĆ-GRADA**

**n/r Željko Pongrac, predsjednik**

PREDMET: Prijedlog Odluke o raspoređivanju sredstava iz Proračuna Grada Ivanić-Grada za 2021. godinu za redovito financiranje političkih stranaka i člana izabranog s liste grupe birača zastupljenih u Gradskom vijeću Grada Ivanić-Grada

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 03/20), gradonačelnik Grada Ivanić-Grada utvrdio je prijedlog

**O D L U K E**

**O RASPOREĐIVANJU SREDSTAVA IZ PRORAČUNA GRADA IVANIĆ-GRADA ZA 2021. GODINU ZA REDOVITO FINANCIRANJE POLITIČKIH STRANAKA I ČLANA IZABRANOG S LISTE GRUPE BIRAČA ZASTUPLJENIH U GRADSKOM VIJEĆU GRADA IVANIĆ-GRADA**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 10. stavka 3. i članak 96. Zakona o financiranju političkih aktivnosti, izborne promidžbe i referenduma (Narodne novine, broj 29/19 i 98/19), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst, 137/15, 123/17 i 98/19 ) i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 03/20), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_ 2020. godine donijelo je

**O D L U K U**

**o raspoređivanju sredstava iz Proračuna Grada Ivanić-Grada za 2021. godinu**

**za redovito financiranje političkih stranaka i nezavisnih vijećnika zastupljenih u Gradskom vijeću Grada Ivanić-Grada**

Članak 1.

Ovom Odlukom raspoređuju se sredstva za redovito financiranje političkih stranaka i nezavisnih vijećnika zastupljenih u Gradskom vijeću Grada Ivanić-Grada za 2021. godinu, koja su osigurana u Proračunu Grada Ivanić-Grada za 2021. godinu.

Članak 2.

Pravo na redovito godišnje financiranje iz sredstava proračuna Grada Ivanić-Grada imaju političke stranke koje imaju člana u Gradskom vijeću Grada Ivanić-Grada i članovi Gradskog vijeća Grada Ivanić-Grada izabrani s liste grupe birača.

Članak 3.

Sredstva za redovito godišnje financiranje političkih stranaka i člana Gradskog vijeća Grada Ivanić-Grada nezavisnog vijećnika osiguravaju se u Proračunu Grada Ivanić-Grada za 2021. godinu, u iznosu od 650,00 kn mjesečno po vijećniku Gradskog vijeća Grada Ivanić-Grada.

Članak 4.

Sredstva za redovito godišnje financiranje političkih stranaka i člana Gradskog vijeća Grada Ivanić-Grada nezavisnog vijećnika raspoređuju se na način da se utvrdi jednaki iznos sredstava za svakog člana Gradskog vijeća, tako da pojedinoj političkoj stranci pripadaju sredstva razmjerna broju njezinih članova u trenutku konstituiranja Gradskog vijeća Grada Ivanić-Grada.

Članak 5.

Za svakog izabranog člana Gradskog vijeća Grada Ivanić-Grada podzastupljenog spola, političkim strankama odnosno nezavisnim vijećnicima pripada i pravo na naknadu u visini od 10% iznosa predviđenog po svakom članu Gradskog vijeća Grada Ivanić-Grada.

Podzastupljenost spola postoji ukoliko je zastupljenost jednog spola u Gradskom vijeću Grada Ivanić-Grada manja od 40%.

Članak 6.

Ukoliko pojedinom članu Gradskog vijeća Grada Ivanić-Grada tijekom godine prestane članstvo u političkoj stranci, financijska sredstva ostaju političkoj stranci kojoj je član pripadao u trenutku konstituiranja Gradskog vijeća Grada Ivanić-Grada.

U slučaju udruživanja dviju ili više političkih stranaka, financijska sredstva koja se raspoređuju sukladno članku 4. ove Odluke, pripadaju političkoj stranci koja je pravni slijednik političkih stranaka koje su udruživanjem prestale postojati.

Ukoliko član Gradskog vijeća Grada Ivanić-Grada koji je nezavisni vijećnik, nakon konstituiranja Gradskog vijeća Grada Ivanić-Grada postane član političke stranke koja participira u Gradskom vijeću Grada Ivanić-Grada, sredstva za redovito godišnje financiranje iz proračuna Grada Ivanić-Grada ostaju tom nezavisnom vijećniku, te se na istog i nadalje primjenjuju sve odredbe Zakona koje se odnose na nezavisne vijećnike.

Članak 7.

Obračun i isplatu sredstava za redovito godišnje financiranje političkih stranaka zastupljenih u Gradskom vijeću Grada Ivanić-Grada i člana Gradskog vijeća Grada Ivanić-Grada nezavisnog vijećnika vrši upravni odjel Grada Ivanić-Grada nadležan za poslove financija i proračun (dalje u tekstu: nadležni upravni odjel) na temelju izvješća Mandatne komisije o rezultatima provedenih izbora za Gradsko vijeće Grada Ivanić-Grada.

Sredstava za redovito godišnje financiranje političkih stranaka zastupljenih u Gradskom vijeću Grada Ivanić-Grada doznačuju se na žiro račun političke stranke, odnosno nezavisnog vijećnika, a o broju žiro računa za doznaku sredstava nadležno tijelo političke stranke, odnosno nezavisni vijećnik dužni su pisano obavijestiti nadležni upravni odjel.

Član Gradskog vijeća Grada Ivanić-Grada nezavisni vijećnik dužan je otvoriti poseban račun za redovito financiranje svoje djelatnosti, najkasnije u roku od 15 dana od početka mandata i o tome pisano obavijestiti nadležni upravni odjel.

Članak 8.

Sredstva za redovito godišnje financiranje političkih stranaka zastupljenih u Gradskom vijeću Grada Ivanić-Grada i člana Gradskog vijeća Grada Ivanić-Grada nezavisnog vijećnika doznačuju se tromjesečno u jednakim iznosima.

Članak 9.

Političkoj stranci se u tijeku godine mogu povećati ili smanjiti predviđena sredstva ukoliko dođe do promjene broja članova te političke stranke podzastupljenog spola, koje ta stranka ima u Gradskom vijeću Grada Ivanić-Grada.

Članak 10.

Ova Odluka stupa na snagu osmog dana od dana objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_ 2020. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o raspoređivanju sredstava iz Proračuna Grada Ivanić-Grada za 2021. godinu za redovito financiranje političkih stranaka i nezavisnih vijećnika zastupljenih u Gradskom vijeću Grada Ivanić-Grada |
| **PRAVNI TEMELJ:** | Na temelju članka 10. stavka 3. i članak 96. Zakona o financiranju političkih aktivnosti, izborne promidžbe i referenduma (Narodne novine, broj 29/19 i 98/19) i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 03/20) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje Odluke nalazi se u Zakonu o financiranju političkih aktivnosti izborne promidžbe i referenduma (Narodne novine, broj 29/19 i 98/19).

Odredbe Zakona se primjenjuju na redovito godišnje financiranje političkih stranaka, nezavisnih zastupnika i članova predstavničkih tijela jedinica lokalne i područne (regionalne) samouprave izabranih s lista grupe birača te na financiranje izborne promidžbe političkih stranaka, nezavisnih lista, odnosno grupe birača i kandidata na izborima za predsjednika RH, za zastupnike u Hrvatski sabor, za članove u EU parlament, za općinske načelnike, gradonačelnike, župane i gradonačelnika Grada Zagreba, te za članove predstavničkih tijela jedinica lokalne i područne (regionalne) samouprave.

Člankom 4., st. 3.) Zakona propisano je da se političke stranke, nezavisni zastupnici i nezavisni vijećnici mogu financirati iz sredstava državnog proračuna, kao i iz proračuna jedinica lokalne i područne (regionalne) samouprave, na način i pod uvjetima utvrđenim Zakonom.

Sredstva za redovito godišnje financiranje političkih stranaka i nezavisnih vijećnika iz proračuna jedinica lokalne i područne (regionalne) samouprave, dužna je osigurati jedinica lokalne i područne (regionalne) samouprave u iznosu koji se određuje u proračunu jedinice lokalne i područne (regionalne) samouprave za svaku godinu za koju se proračun donosi.

Pravo na redovito godišnje financiranje iz sredstava proračuna jedinice lokalne i područne samouprave imaju političke stranke koje su prema konačnim rezultatima izbora dobile zastupničko mjesto u Hrvatskome saboru i nezavisni zastupnici.

Sredstva za redovito godišnje financiranje političkih stranaka iz proračuna jedinica lokalne i područne (regionalne) raspoređuju se na način da se utvrdi jednaki iznos sredstava za svakog člana u predstavničkom tijelu, tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih mjesta u predstavničkom tijelu, prema konačnim rezultatima izbora članove predstavničkog tijela.

Ukoliko pojedinom članu (članovima) predstavničkog tijela nakon konstituiranja predstavničkog tijela jedinice lokalne i područne (regionalne) samouprave prestane članstvo u političkoj stranci, financijska sredstva koja se raspoređuju na prethodno opisani način ostaju političkoj stranci kojoj je član predstavničkog tijela pripadao u času konstituiranja predstavničkog tijela.

U slučaju udruživanja dviju ili više političkih stranaka, financijska sredstva koja se raspoređuju pripadaju političkoj stranci koja je pravni slijednik političkih stranaka koje su udruživanjem prestale postojati.

Za svakog izabranog člana predstavničkog tijela jedinice lokalne i područne (regionalne) samouprave podzastupljenog spola, političkim strankama pripada i pravo na naknadu u visini 10% iznosa predviđenog po svakom članu predstavničkog tijela jedinice lokalne i područne (regionalne) samouprave.

Odluku o raspoređivanju sredstava iz proračuna jedinice lokalne i područne (regionalne) samouprave donosi predstavničko tijelo jedinice lokalne i područne (regionalne) samouprave.

Podzastupljenost spola postoji ukoliko je zastupljenost jednog spola u predstavničkom tijelu manja od 40 %.

Raspoređena sredstva doznačuju se na žiro račun političke stranke, odnosno na poseban račun člana predstavničkog tijela jedinice lokalne i područne (regionalne) samouprave izabranog s liste grupe birača, tromjesečno u jednakim iznosima.

Odredbom članka 96. prijelaznih i završnih odredbi Zakona o financiranju političkih aktivnosti, izborne promidžbe i referenduma (Narodne novine, broj 29/19 i 98/19, *dalje u tekstu: novi Zakon)*, koji je stupio na snagu 24. ožujka 2019. godine, je propisano da su postupci koji su započeti do stupanja na snagu ovoga Zakona, a koji nisu dovršeni, dovršit će se prema odredbama Zakona o financiranju političkih aktivnosti i izborne promidžbe (Narodne novine, broj 24/11, 61/11, 27/13, 48/13 – pročišćeni tekst, 2/14 – Odluka Ustavnog suda Republike Hrvatske, 96/16 i 70/17), *dalje u tekstu: dosadašnji Zakon.*

Budući da je Gradsko vijeće Grada Ivanić-Grada konstituirano 2017. godine, te je u trenutku stupanja na snagu novog Zakona postupak redovitog godišnjeg financiranja političkih stranaka i nezavisnih vijećnika u tekućem sazivu Gradskog vijeća Grada Ivanić-Grada bio u tijeku, isti će se, temeljem članka 96. novog Zakona, dovršiti prema odredbama dosadašnjeg Zakona.

Slijedom navedenog, do isteka mandata tekućeg saziva Gradskog vijeća Grada Ivanić-Grada, sredstva za redovito godišnje financiranje političkih stranaka i nezavisnih vijećnika raspoređuju se prema odredbama dosadašnjeg Zakona.

Slijedom navedenog, predlaže se Gradskom vijeću usvojiti ovu Odluku.