*Bilješke uz financijske izvještaje sastavljene su od strane: BELAK-KECERIN d.o.o., Savska 48, Ivanić Grad*

**DJEČJI VRTIĆ RODA**

**IVANIĆ-GRAD, VULINČEVA 1**

**Bilješke uz financijske izvještaje poduzetnika za razdoblje**

**01.01.2019. do 31.12.2019. godine**

# I. INFORMACIJE O DRUŠTVU

DJEČJI VRTIĆ RODA, IVANIĆ-GRAD (u nastavku: Društvo), OIB 07299887895, osnovano je prema zakonima i propisima Republike Hrvatske kao ustanova.

Sjedište Društva: IVANIĆ-GRAD, VULINČEVA 1

Uprava društva: MARINA RADOČAJ ŠAJNOVIĆ, ravnatelj ustanove.

Osnovna djelatnost društva je: Predškolsko obrazovanje

# II. OSNOVE SASTAVLJANJA FINANCIJSKIH IZVJEŠTAJA

Financijski izvještaji Društva sastavljeni su sukladno Hrvatskim standardima financijskog izvještavanja koje je donio Odbor za standarde financijskog izvještavanja na temelju odredbi Zakona o računovodstvu. Na financijske izvještaje u 2019. godini primjenjuju se odredbe važećeg Zakona o računovodstvu te Hrvatskih računovodstvenih standarda. Financijski izvještaji sastavljeni su na osnovi povijesnog troška, a detaljnija određenja dana su uz pojedine pozicije izvještaja.

Financijski izvještaji prezentiraju istinito financijski položaj, financijsku uspješnost i novčane tijekove poduzetnika.

Vjerno su predočeni učinci transakcija i drugih poslovnih događaja, a u skladu s kriterijima priznavanja imovine, obveza, kapitala, prihoda i rashoda.

# III. RAČUN DOBITI I GUBITKA

## PRIHODI

***Bilješka br. 1***

Ustanova je u poslovnoj godini 2019. ostvarila ukupne prihode u visini od 847.846 kn.

### Poslovni prihodi *Bilješka br. 2*

Poslovni prihodi sastoje se od prihoda ostvarenih od osnovne djelatnosti.

Poslovni prihodi u 2019. godini od Grada Ivanić-Grada ukupno su iznosili 510.325 kn.

Poslovni prihodi u 2019 godini od subvencija državnog proračuna iznosili su 800 kuna

Poslovni prihodi od roditelja su iznosili 324.849 kuna

Poslovni prihodi od subvencija općine Brckovljani iznosili su 10.300 kuna

Poslovni prihodi od donacija su iznosili su 1.000 kuna

Poslovni prihodi od naplata štete iznosili su 558 kuna

Poslovni prihodi od otpisa dobavljača 9 kuna

*str. 1 / 6*

**Financijski prihodi *Bilješka br. 3***

U 2019. godini ostvarilo financijske prihode u iznosu 5 kn.

## RASHODI

***Bilješka br. 4***

U poslovnoj godini 2019. ostvareno je ukupnih rashoda u visini od 824.158 kn.

**Poslovni rashodi *Bilješka br. 5***

U 2019. godini iskazano je poslovnih rashoda u visini od 824.158 kn.

### Materijalni troškovi

#### Bilješka br. 5a

Materijalni troškovi sastoje se od troškova sirovina i materijala, troškova prodane robe i ostalih vanjskih troškova.

Tijekom poslovne godine materijalni troškovi iznosili su 355.716 kn.

### Troškovi osoblja

#### Bilješka br. 5b

Troškovi osoblja se odnose na troškove neto plaća i nadnica, troškova poreza i doprinosa iz plaća i troškova doprinosa na plaće.

U 2019. godini troškovi osoblja iznosili su 303.132 kn.

### Amortizacija

#### Bilješka br. 5c

U poslovnoj godini trošak amortizacije iznosio je 76.444 kn. Amortizacija je rađena u skladu s računovodstvenim politikama i odlukama upravnog vijeća i ravnatelja.

### Ostali troškovi

#### Bilješka br. 5d

Ostale troškove čine premije osiguranja, bankarske usluge i troškovi platnog prometa, zdravstvene usluge, troškovi prava korištenja, troškovi članarina, troškovi poreza koji ne ovise o dobitku i ostali nematerijalni troškovi poslovanja.

U poslovnoj godini imali smo ukupno 57.084 kn ostalih troškova.

**Ostali poslovni rashodi *Bilješka br. 5e***

U 2019. poslovnoj godini imali smo ostale poslovne rashode u iznosu 4.090 kn.

### Financijski rashodi

#### Bilješka br. 6

Financijski rashodi se odnose na kamate, tečajne razlike i druge rashode, nerealizirane gubitke (rashode) od financijske imovine, neto vrijednosna usklađenja financijske imovine i ostale financijske rashode.

U 2019. godini ostvareno je financijskih rashoda u iznosu 27.692 kn.

# IV. BILANCA

## AKTIVA

### DUGOTRAJNA IMOVINA

#### Bilješka br. 7

Dugotrajna imovina sastoji se od nematerijalne imovine, dugotrajne materijalne imovine, dugotrajne financijske imovine, dugoročnih potraživanja i odgođene porezne imovine.

Dugotrajna imovina na dan izvještavanja iznosila je 493.010 kn.

### Nematerijalna imovina *Bilješka br. 8*

Nematerijalna imovina sastoji se od ulaganja u tuđu imovinu.

Knjigovodstvena vrijednost nematerijalne imovine na dan izvještavanja iznosila je 342.900 kn.

**Materijalna imovina**

***Bilješka br. 9***

Materijalna imovina sastoji se od inventara, računalne opreme, kuhinje i ostalog te igrališta.

Knjigovodstvena vrijednost materijalne imovine na dan sastavljanja financijskih izvještaja iznosila je 150.110 kn.

## KRATKOTRAJNA IMOVINA

### *Bilješka br. 10*

Kratkotrajna imovina društva sastoji se od imovine koja je naplativa unutar roka od godinu dana, a sastoji se od zaliha, potraživanja, kratkotrajne financijske imovine i novca u banci i blagajni. Kratkotrajna imovina na dan izvještavanja iznosila je 119.716 kn.

### Kratkoročna potraživanja *Bilješka br. 11*

Kratkoročna potraživanja sastoje se od potraživanja za isporučenu robu i usluge, potraživanja od zaposlenika i članova poduzetnika, potraživanja od države i drugih institucija i ostalih potraživanja za koja se očekuje da će se pretvoriti u novčani oblik u roku do jedne godine.

Kratkoročna potraživanja na dan izvještavanja iznosila su 6.504 kn.

### Kratkoročna potraživanja za isporučenu robu i usluge

#### Bilješka br. 12

Kratkoročna potraživanja od kupaca za isporučene usluge na dan izvještavanja iznosila su ukupno 2.400 kn.

### Kratkoročna potraživanja od države i drugih institucija

#### Bilješka br. 13

Na dan izvještavanja kratkoročna potraživanja od države i drugih institucija su u iznosu 4.104 kn.

### Novac u banci i blagajni *Bilješka br. 14*

Na dan izvještavanja iznos novca u banci kojeg čine salda na kunskim i/ili deviznim računima te novac u blagajni iznosio je 113.212 kn.

## PASIVA

### Kapital i rezerve

#### Bilješka br. 15

Prema standardima financijskog izvještavanja kapital i rezerve se sastoje od zadržane dobiti i dobiti tekućeg razdoblja.

Na dan izvještavanja kapital je iznosio 91.279 kn.

### Zadržana dobit ili preneseni gubitak

#### Bilješka br. 16

Stanje zadržane dobiti na dan izvještavanja kao rezultat prijašnjeg poslovanja ustanove iznosilo je 70.434 kn.

**Dobit ili gubitak poslovne godine *Bilješka br. 17***

DV Roda je u poslovnoj godini ostvarilo neto dobit u iznosu 20.845 kn.

### Dugoročne obveze

#### Bilješka br. 18

Dugoročne obveze odnose se na obveze s rokom dospijeća dužim od godinu dana.

Društvo je na dan izvještavanja imalo dugoročne obveze u visini od 446.931 kn.

### Dugoročne obveze prema bankama i drugim financijskim institucijama

#### Bilješka br. 19

Dugoročne obveze prema bankama i drugim financijskim institucijama na dan izvještavanja iznosile su ukupno 446.931 kn.

### Kratkoročne obveze *Bilješka br. 20*

Kratkoročne obveze odnose se na obveze s rokom dospijeća kraćim od godinu dana.

Ustanova je na dan izvještavanja imala kratkoročne obveze u visini od 74.516 kn.

### Kratkoročne obveze za primljenu robu i usluge

***Bilješka br. 21***

Ukupne kratkoročne obveze za primljenu robu i usluge iznosile su 11.597 kn.

### Kratkoročne obveze prema zaposlenicima

#### Bilješka br. 22

Kratkoročne obveze prema zaposlenicima odnose se na obračunate, a neisplaćene neto plaće, naknade i slične obveze.

Kratkoročne obveze prema zaposlenicima na dan izvještavanja iznosile su ukupno 23.398 kn.

### Kratkoročne obveze za poreze, doprinose i slična davanja

#### Bilješka br. 23

Kratkoročne obveze za poreze, doprinose i slična davanja odnose se na obračunate, a neplaćene obveze.

Kratkoročne obveze za poreze, doprinose i slična davanja na dan izvještavanja iznosile su ukupno 8.936 kn.

**Ostale kratkoročne obaveze *Bilješka br. 24***

Ostale kratkoročne obveze na dan izvještavanja iznosile su 30.585 kn.

# V. PRIHVAĆANJE I OBJAVA FINANCIJSKIH IZVJEŠTAJA OD STRANE UPRAVE DRUŠTVA

## Objava financijskih izvještaja

Upravno vijeće na 11. sjednici u drugom mandatu je svojom odlukom i ovjerom financijskih izvještaja prihvatila financijske izvještaje za poslovnu godinu i odobrila njihovu objavu.

VI. OSVRT NA ODGOJNO-OBRAZOVNI PROCES RADA

U 2019. godini DV Roda nastavio je sa suradnjama i kurikularnim ciljem jačanja partnerstva vrtić obitelj i lokalna zajednica. I dalje smo njegovali status tolerantnog vrtića kako bi djeci usadili najvažnije ljudske kvalitete i vrline. Održali smo radionicu kao nastavak projekta Prijateljstvo kroz kulturnu baštinu sa prijateljima iz udruge Dijaspora Afrikanaca u Hrvatskoj sa gdinom Princom Wale Soniyiki i članovima udruge. Posjetio nas je i profesor geografije gdin Dejan Nemčić koji ovaj svijet čini boljim mjestom. Zajedno smo proslavili naš veliki 5. rođendan. Nastavili smo humanitarnu suradnju i održavamo prijateljstvo sa Centrom Otac Vjeko u Kivumuu u Africi kroz koji školujemo jedno dijete. Projekt Prijateljstvo kroz kulturnu baštinu završili smo obilježavanjem dana roditelja zajedničkim izletom djece, roditelja i zaposlenica DV Roda i jačanjem partnerstva vrtić-vrtić i sudjelovanjem na Aqua festu u Varaždinskim Toplicama gdje smo promovirali vrtić i naš grad. Projekt je započet kroz razmjenu plišanaca male bučice Bundeka i Rimljanina Maksimilijana o čemu je pisao i Varaždinski portal. Roditelje i djecu Varaždinskih Toplica iz DV Čarobno ogledalce ugostili smo na našoj manifestaciji Bučijadi (mali podsjetnik) Odgojno – obrazovni proces rada podignuli smo na novu razinu verifikacijom posebnog programa kinezioloških aktivnosti. Odgajateljica Maja Rodić Škondro završila je edukaciju 2018. godine te je autor navedenog programa koji je dobio zeleno svjetlo nadležnog ministarstva. Program se provodi u suradnji sa Udrugom SM sport gdje i kineziolog radi sa djecom. U 2019. godini verificirali smo i provođenje kraćeg programa ranog učenja engleskog jezika za djecu predškolske dobi. Potreban certifikat ima odgajateljica Maja Rodić Škondro. Sa provođenjem kraćeg programa engleskog jezika započeli smo u mjesecu listopadu, a u studenom smo već priredili roditeljima kratki prikaz onoga što smo naučili na Thanksgiving day. Taj dan obilježili smo u suradnji s roditeljima koji su se doselili na područje našeg grada iz Amerike (majka je rodom iz Ivanića, a otac iz Amerike). Svi dodatni programi koje provodimo u okviru primarnog desetsatnog programa ne naplaćuju se dodatno, čime smo u samo 5 godina kroz ispunjavanje mnogobrojnih zadataka uspješno došli do našeg cilja. Iznos pune ekonomske cijene formiran je na samom početku kod osnivanja s ciljem dodatnog provođenja programa u cijeni od 850 kn za roditelje odnosno iznosu pune ekonomske cijene od 2.220,00 kn kako bi djeca imala poslijepodneva sa svojim roditeljima za slobodnu igru i kako bi pravo na dodatni program ostvarilo svako dijete upisano u DV Roda.

U 2019. godini ostvario nam se još jedan cilj, a to je da nam projektni partner u međunarodnom projektu Say hello to the world bude Indija. Kako bi njegovali status tolerantnog vrtića, empatiju i prihvatili svoje, a potom i drugačije i različito sa našim roditeljima obilježili smo hindu blagdan svjetlosti Diwali. U organizaciji istoga pomogla nam je obitelj Khatri (majka je iz Ivanića, otac iz Indije). Nakon što nam je Litva bila projektni partner, ostvarili smo suradnju i sa veleposlanstvom koji nas posjećuju i daruju i nakon završetka projekta.

Nakon završene jednogodišnje Montessori edukacije u 2017. godini za koju smo sredstva osigurali putem poduzetničkog impulsa 2015 preko HAMAG BICRO-a, na verifikaciju je poslan alternativni program odgojno-obrazovnog rada prema konceptu Marije Montessori za djecu predškolske dobi, na što smo dobili suglasnost i zeleno svjetlo nadležnog ministarstva što znači da ispunjavamo sve formalno-pravne i materijalne uvjete za provođenje istog i 2 odgojiteljice sa certifikatom.

S početkom pedagoške 2019/2020. godine uspjeli smo doći do stručnog kadra te zaposlili odgajateljicu na radno mjesto odgajatelj-pripravnik. Isto tako zaposlena je magistra primarnog obrazovanja prema čl. 26. Zakona o predškolskom odgoju i obrazovanju. Svi djelatnici pohađali su razne edukacije i seminare tokom cijele pedagoške godine. Ostvaren je niz suradnji kroz godišnji plan i program rada s ciljem podizanja kvalitete odgojno-obrazovnog procesa rada i promocije našeg grada, vrtića i rada.

Nakon ispunjavanja svih formalno-pravnih pa zatim prostorno-materijalnih uvjeta kako bi dobili dozvolu za početak rada i rješenje o početku obavljanja djelatnosti te verificiran desetsatni program za 2 heterogene skupine (jaSLIČKU i vrtiću), Grad Ivanić-Grad odobrio je smještaj za 32 djece u ustanovu ranog i predškolskog odgoja kojoj je osnivač fizička osoba, što znači ispod državnog pedagoškog standarda. Unatoč svim okolnostima uspjeli smo opstati već skoro 6. godinu zaredom. Roditeljske uplate vrlo često kasne te u tom slučaju niti Grad ne sufinancira polaske djece koji su boravili cijeli mjesec u kolektivu što stvara veliki problem. Isto tako ustanova odobrava popust od 25% za djecu čija braća ili sestre pohađaju kolektiv, a njih je bilo šestero što također umanjuje prihode. Cijena se umanjuje 5 kn za svaki izostanak, tako da cijena za roditelje nije fiksna od 850,00 kn.. Isto tako tokom ljetnih mjeseci radi smanjene polaznosti i ispisa od mjeseca svibnja pa sve do kasne jeseni kada tek počinjemo popunjavati slobodna mjesta ,prihodi ustanove su znatno smanjeni iz razloga manjeg broja djece upisane u DV Roda u najkritičnijem razdoblju a to su upravo ljetni mjeseci. Iz tog razloga vrlo je teško zadržati i radni kadar.

Problem u poslovanju nam predstavlja uvjet od min. 6 mjeseci prebivališta za 1 roditelja i dijete obzirom da smo imali puno upita roditelja koji se planiraju doseliti ili su tek doselili. I oni su slali upite no nikad im nije odgovoreno. Što znači da slobodnih mjesta imamo u DV Roda, ali roditelji ne ispunjavaju uvjete koje postavlja Grad. Ustanova roditeljima koji moraju platiti iznos pune ekonomske cijene odobrava popust od 15% što iznosi 1.870,00 kn. Imali smo već slučajeva da su nam roditelji usred pedagoške godine „dobili“ mjesto u gradskom vrtiću, a da nisu bili niti na jednoj upisnoj listi. Na takav način koliko god da se trudimo sa držanjem razine visoke kvalitete usluge odgojno-obrazovnog procesa rada, roditelje ne možemo zadržati. Isto tako, problem u financijskoj konstrukciji predstavlja neisplaćivanje iznosa od 1.370 kn za dijete koje je boravilo uredno u kolektivu, a roditelj nije uspio podmiriti uslugu na vrijeme. Grad iznos za dijete koje je uredno pohađalo kolektiv isplati tek nakon što uplati roditelj, a sa ovom ekonomskom cijenom i ovakvim uvjetima vrlo teško je balansirati da radnici, djeca i roditelji budu zadovoljni. Suglasni smo sa svakom kontrolom poslovanja, no nužno je pod hitno broj djece koja ostvaruju pravo na sufinanciranje od strane Grada uskladiti sa Državno pedagoškim standardom, ukloniti obavezne dostavu knjigovodstvenog izvoda da je roditelj podmirio uslugu kao i izjednačavanje uvjeta pri upisu vezan uz prebivalište. Sve navedeno značilo bi da sva djeca ovog grada (pa i njih 34 iz privatnog vrtića) pod istim uvjetima imaju pravo na iznos sufinanciranja.

|  |  |  |
| --- | --- | --- |
| Osoba odgovorna za sastavljanje financijskih bilješki: | Ravnateljica: |  |
| GORDANA BELAK  *BELAK-KECERIN d.o.o.* | MARINA ŠAJNOVIĆ | RADOČAJ |

*Savska 48, Ivanić Grad*