**OBRAZLOŽENJE**

**UZ II IZMJENE I DOPUNE PRORAČUNA GRADA IVANIĆ-GRADA**

**za 2020. godinu**

**Razlozi za II Izmjene Proračuna Grada Ivanić-Grada u 2020. godini su:**

**Opći dio Proračuna**

**PRIHODI**

* planirani su sukladno procjeni ostvarenja
* tekuće potpore usklađene su sukladno očekivanjima
* usklađenje kapitalnih potpora - sukladno očekivanim ostvarenjima
* izvršena je korekcija kreditnih sredstava sa realizacijom istih
* Proračunski korisnici izvršili su rebalans svojih financijskih planova, te povećali prihode uglavnom temeljem pomoći koje dobivaju iz državnog proračuna

Ukupni prihodi proračuna, I izmjenama Proračuna - iznosili su 119.300.300 kuna, manji su 7.923.900 kuna, sada iznose 111.379.400 kuna.

**Posebni dio Proračuna**

**RASHODI**

Razdjel I - UPRAVNI ODJEL ZA LOKALNU SAMOUPRAVU, PRAVNE POSLOVE I DRUŠTVENE DJELATNOSTI

* Javna uprava i administracija - Gradska uprava - uvećana su sredstva za 528.000 kuna,
* uvećana su sredstva za Program Obrazovanje za 274.000,00 kuna,uglavnom za povećanje sredstava za Srednjoškolsko obrazovanje na ime kapitalne pomoći srednjoj školi za nabavu kontejnera,
* uvećana su sredstva za Program Ostale kulturne djelatnosti za 35.000,00 kuna
* umanjena su sredstva za udruge;
* sportovi od posebnog interesa 172.000 kuna,
* za socijalnu zaštitu 135.000 kuna i zdravstvenu zaštitu 50.000,00 kuna, i to zbog umanjenih sredstava za prijevoz učenika i studenata zbog toga što većina škola radi on-line
* uvećana su sredstva za zaštitu i spašavanje zbog povećanih sredstava za zaštitna sredstva
* umanjena su sredstva za Program poticanje razvoja turizma za 160.000 kuna zbog neodržavanja manifestacija zbog epidemije.

**Proračunski korisnici**

Proračunskim korisnicima uvećana su sredstva koja se planiraju u Gradskom proračunu i to: Dječjem vrtiću za rad novih odjela, Vatrogasnoj postrojbi za otpremnine, Gradskom muzeju za Europski projekt.

Razdjel 2. UPRAVNI ODJEL ZA KOMUNALNO GOSPODARSTVO, PROSTORNO PLANIRANJE, GOSPODARSTVO I POLJOPRIVREDU

Uvećana su sredstva za Poticanje gospodarstva za nove potpore poduzetnicima zbog teškoća u poslovanju uzrokovanog epidemijom,

* rashodi za poljoprivrednu proizvodnju Programi razvoja poljoprivrede umanjeni su 165.500 kuna,
* povećani su rashodi za komunalno održavanje za 1.915.000 kuna, a sve stavke su detaljno obrazložene u Programu održavanja komunalne infrastrukture.
* Program Upravljanje imovinom povećan je za 685.000 kuna, i to 300.000 kuna za redovno održavanje gradske imovine, a 500.000 za uređenje Doma Šumećani, a umanjeni su rashodi za popravak krova na Gradskoj tržnici,

Sve stavke za izgradnju i rekonstrukciju komunalne infrastrukture. sadržane su u Programu građenja

* + POVEĆANE su stavke : Unapređenje prometne infrastrukture Cesta UPU 3, Asfaltiranje nerazvrstanih cesta, Šetnica uz rijeku Lonju, Program Zaželi, Obnova zgrade Dječji vrtić Posavski Bregi,

UMANJENE su stavke za : rekonstrukciju Hercegovačke ulice i Gregorkove ulice, Obrtnička ulica u Opatincu, Uređenje Zelenjaka, Projektiranje uređenja potoka Žeravinec, Trg u Posavskim Bregima,

Program zaštite prirode i okoliša - umanjena su za 336.000 kuna , uglavnom zbog smanjenja sredstava za projekt Naturaway Žutica

Razdjel 3. UPRAVNI ODJEL ZA FINANCIJE I PRORAČUN

Umanjena su sredstva za otplatu kredita zbog zatražene prolongacije otplate, kao i neostvarivanje sredstava od EU projekata za inkubator i to za 6.673.000 kuna.

Proračunu je planiran preneseni manjak proračuna u iznosu 532.898 kuna na razini 22, odnosno konsolidirani manjak proračuna u iznosu 270.332 kune.